Worthing

Worthing er en stor kystby med status som kommune (borough) i West Sussex i England. Den administreres som et eget distrikt. Byen ligger ved foten av South Downs, 10 km vest for Brighton, og 29 km øst for Chichester. Med et beregnet folketall på  (2011),«Census 2011 result shows increase in population of the South East», Office for National Statistics og et areal på 32,37 km² er kommunen den nest største komponent i konurbasjonen Brighton/Worthing/Littlehampton, som gjør byen til en del av den 12. største storbyområdet i Storbritannia. Worthing har en stor serviceindustri, særlig innenfor finanssektoren.

Området rundt Worthing har vært befolket i minst 6 000 år og har Storbritannias største konsentrasjon steinalderuttak av flint, og som er blant de eldste flintgruver i Europa. Innenfor kommunen er bygdeborgen Cissbury Ring fra jernalderen og er en av de største i Storbritannia. Worthing har den opprinnelige betydningen «(stedet til) Worth/Worōs folk», avledet fra det angelsaksiske person navnet Worth/Worō (navnet har betydningen «tapper», «edel») + –ingas, «folket til» (redusert til –ing i det moderne navnet). I mange århundrer var Worthing en liten fiskerlandsby, særlig makrellfiske, fram til slutten av 1700-tallet da den utviklet seg til en elegant ferieby ved kysten og tiltrakk seg samtidens rike og velkjente. På 1800- og 1900-tallet var området et av Storbritannias fremste sentre for gartneri.

Byen regnes som et populært sted for pensjonister som ønsker et gunstig klima, og det har ofte blitt nevnt om den at den har Europas tredje travleste krematorium. Men den har også siden 1960-årene vært et sentrum for undergrunnskultur, med særlig Worthing Workshop som samlet musikere, skuespillere og lyrikere som Brian James, Leo Sayer, Billy Idol, Martin Quittenton og andre. Byens litterære historie har særlig to høydepunkter: Percy Bysshe Shelleys to første verker ble utgitt der i 1810 og 1811, og Oscar Wilde skrev The Importance of Being Earnest (Hvem er Ernest) der i 1884, og brukte byens navn som etternavn på en av figurene. Også dramatikeren Harold Pinter har bodd og arbeidet i byen. Byen har tre teatre og en av Storbritannias eldre kinoer.

 Historie 
Fra rundt 4 000 f.Kr. fantes det i South Downs over Worthing de eldsteDrewett, Peter L.; Rudling, David; Gardine, Mark F. (1988): The South East to Ad 1000. Longman Publishing Group, ISBN 978-0-582-49271-4, s. 48 og det største gruveområdet i Storbritannia for utvinning av flint.Russell, Miles: «The Neolithic Flint Mines of Sussex: Britain's Earliest Monuments»  . Bournemouth University. Fire av Storbritannias fjorten kjente flintgruver ligger innenfor 11 km av sentrum av Worthing. En utgravning ved Little High Street daterer de eldste levninger fra Worthings bysenter til bronsealderen. Det er også en viktig bygdeborg som ble opprettet i bronsealderen på de vestlige skråningene av Highdown Hill.

Under jernalderen ble Cissbury Ring utviklet til den største bygdeborgen i Sussex og den nest største i England.«The most historic hill on the South Downs», National Trust Under romersk Britannia ble området en del av civitas til det opphavlige keltiske folket regnenserne. Flere av byens gater er datert fra denne tiden og gatenettet er konstruert i et rutenett kjent som «centuriation». En romersk-britisk gård utgjorde en gang byens sentrum nær dagens rådhus. På 400- og 500-tallet ble området en del av kongedømmet Sussex. Stedsnavnet for området, også navnet Worthing, er datert til denne perioden.

Første gangen byen nevnes i en skriftlig kilde er i 1086, da den ifølge Domesday Book (1086) hadde et befolkningstall på bare 22. Angelsakserne slo seg ned i Goring by Sea i nærheten, mens Wortinge, som den het på 1100-tallet og 1200-tallet, stort sett var bebodd av bønder og makrellfiskere.

Mot slutten av det 1700-tallet begynte byen å trekke til seg besøkende, som ønsket å nyte det milde klimaet og den rolige sjøen. Den edvardianske hangen til sjøluft som en kur for alle helseproblemer førte til stor vekst. I 1803 hadde befolkningen stedet til omkring 2 500, og landsbyen fikk bystatus. I 1890 fikk den kongelig charter som valgkrets (borough), og den beholdt statusen som eget distrikt etter omorganiseringen av lokalstyret i 1974.

 Kjente personer fra Worthing 
Blant kjente personer fra eller som har bodd i Worthing finnes:

 Jane Austen, forfatter, bodde ved Stanford Cottage, Worthing, i løpet av høsten 1805.
 Mary Shelley, forfatteren av Frankenstein, arvet Castle Goring i 1845.
 Oscar Wilde, forfatter, skrev The Importance of Being Earnest mens han bodde i Worthing i løpet av sommeren 1894 og ga byens navn til en av hovedpersonene, Jack Worthing.
 James Bateman, gartnerenCarlyle, E.I. (2004): «Bateman, James (1812–1897)» i: Oxford Dictionary of National Biography. Oxford University Press
 Thomas Shaw Brandreth, matematiker og oppfinnerLane-Poole, Stanley; R.C. Cox (2004): «Brandreth, Thomas Shaw (1788–1873)» i: Oxford Dictionary of National Biography. Oxford University Press
 Copley Fielding, kunstnerMallalieu, Huon (2004): «Fielding, (Anthony Vandyke) Copley (1787–1855)» i: Oxford Dictionary of National Biography. Oxford University Press.
 Octav Botnar, grunnlegger av bilmerket Datsun, og drev sin bilforretning i byen
 Nicollette Sheridan, skuespiller, Frustrerte fruer, født i byen
 Billy Idol, musiker
 Keith Emerson, musiker, bodde og gikk på skole i byen
 Peter Bonetti, engelsk målvakt
 Beatrice Hastings, poetZilboorg, Caroline (2004): «Haigh, Emily Alice (1879–1943)» i: Oxford Dictionary of National Biography. Oxford University Press
 Harold PinterHolden, Paul (28. desember 2008): «Harold Pinter could be honoured in Sussex», The Argus. Newsquest Media Group.
 Simon Messingham, science fiction-forfatter

 Vennskapsbyer 
Bergen har følgende vennskapsbyer:

  Elzach, Tyskland
  Gutach im Breisgau, Tyskland
  Les Sables-d'Olonne, Frankrike
  Simonswald, Tyskland
  Waldkirch, Tyskland

 Referanser 

 Litteratur 
 Brandon, Peter (1998): The South Downs. Chichester: Phillimore & Co. ISBN 1-86077-069-X.
 Elleray, D. Robert (1977): Worthing: a Pictorial History. Chichester: Phillimore & Co. ISBN 0-85033-263-X.
 Elleray, D. Robert (1985): Worthing: Aspects of Change. Chichester: Phillimore & Co. ISBN 0-85033-551-5.
 Elleray, D. Robert (1998): A Millennium Encyclopaedia of Worthing History. Worthing: Optimus Books. ISBN 0-9533132-0-4.
 Elleray, D. Robert (1999): St Paul's Church, Worthing: a History and Description. Worthing: Optimus Books. ISBN 0-9533132-1-2.
 Hare, Chris (1991): Historic Worthing: The Untold Story. Adlestrop: The Windrush Press. ISBN 0-900075-91-0.
 Kerridge, Ronald; Standing, Michael (2000): Worthing: From Saxon Settlement to Seaside Town. Worthing: Optimus Books. ISBN 0-9533132-4-7.
 Kerridge, Ronald; Standing, Michael (2005): Worthing. Teffont: The Francis Frith Collection. ISBN 978-1-85937-995-0.

 Eksterne lenker 


 Worthing Borough Council
 «Worthing» i Domesday Book

Kategori:Byer i West Sussex
Kategori:Distrikter i Sørøst-England
Kategori:West Sussex 
Kategori:Domesday Book